Diari Oficial de la Generalitat Valenciana


Sumari del DOGV 3132, del 28-11-1997 (1997/11390)

Informació pública dels projectes de modificació puntual del Pla Especial de protecció i reforma interior del Barri de Velluters de València, i les iniciatives de programes d'actuació integrada promoguts per l'Institut Valencià de l'Habitatge, SA.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3132

Data del DOGV
:   28-11-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/11187


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública dels projectes de modificació puntual del Pla Especial de protecció i reforma interior del Barri de Velluters de València, i les iniciatives de programes d'actuació integrada promoguts per l'Institut Valencià de l'Habitatge, SA [97/X11808]
  
Informació pública dels projectes de modificació puntual del Pla Especial de Protecció i Reforma Interior del Barri de Velluters de València, i les iniciatives de programes d'actuació integrada promoguts per l'Institut Valencià de l'Habitatge, SA, de la Generalitat Valenciana, per a les unitats d'execució núm. 6, UE-0, UE-2RA, 2RB, 2RC, 2RD i UE-15R, delimitades per aquells.
  
El director general d'Arquitectura i Habitatge de la Conselleria d'Obres Públiques, Urbanisme i Transports, en data 10 de novembre de 1997, ha resolt:
  
"1. Sotmetre a informació pública els projectes de Modificació del Pla Especial de Protecció i Reforma Interior del Barri de Velluters de València entre els carrers de Balmes, de Carnissers, de Guillem de Castro, de Lope de Rueda, de Murillo, de Palomar, de Quart, de Santa Teresa i de Villena; així com en la illa del convent de l'Encarnació compresa entre els carrers de Guillem de Castro, de Balmes, de Recaredo i de Camarón. Les delimitacions de les unitats d'execució núm. 6 i UE-0, UE-2RA, 2RB, 2RC, 2RD i UE-15R. I les propostes de Programes per al desenvolupament d'Actuació Integrada en l'àmbit d'aquestes unitats d'execució.
  
El període d'informació pública serà de 20 dies d'acord amb el que disposa l'article 43.1 de la LRAU 6/94, i es podran presentar durant aquest període al·legacions i suggeriments davant l'Ajuntament de València o en l'Oficina RIVA Ciutat Vella.
  
2. Suspendre les llicències de parcel·lació i edificació, com també de nous acords de programació en la totalitat de l'àmbit territorial afectat pels mencionats projectes sotmesos a informació pública, d'acord amb l'article 57 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
3. Sol·licitar dictamen sobre els projectes sotmesos a informació pública a l'Ajuntament de València i informe a la Direcció General de Patrimoni Artístic de la Conselleria de Cultura, Educació i Ciència.
  
4. Publicar aquesta resolució per a la seua efectivitat i coneixement general en el Diari Oficial de la Generalitat Valenciana i en un diari no oficial d'àmplia difusió a la ciutat de València".
  
L'àmbit dels terrenys que concretament queden afectats pels projectes modificatius del PEPRI Barri de Velluters i la suspensió de llicències es troba gràficament delimitat en els plànols que acompanyen la documentació tècnica sotmesa a informació pública. Qualsevol persona interessada en consultar el contingut íntegre d'aquesta documentació, o en presentar al·legacions o suggeriments als projectes pot fer-ho en les següents oficines públiques: Ajuntament de València (av. d'Aragó, 35, 46301 València) o en l'Oficina RIVA Ciutat Vella (c/ de Palma, 5, 46513 València), on es troben dipositats aquests projectes per a la seua consulta pública.
  
Cosa que fem pública perquè en prengueu coneixement, i en compliment dels articles 38 i 43 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana.